पंजाब में सामने आए Coronavirus के 1,513 नये मामले, वायरस से 41 और मरीजों की मौत
पंजाब में कोरोना वायरस संक्रमण के 1,513 नये मामले सामने आये जिससे प्रदेश में संक्रमितों का आंकड़ा 46,090 पर पहुंच गया। बुधवार को संक्रमण के कारण 41 और मरीजों की मौत हो गयी जिससे मरने वालों की संख्या प्रदेश में बढ़ कर 1,219 हो गयी है।
चंडीगढ़: पंजाब में कोरोना वायरस संक्रमण के 1,513 नये मामले सामने आये जिससे प्रदेश में संक्रमितों का आंकड़ा 46,090 पर पहुंच गया। बुधवार को संक्रमण के कारण 41 और मरीजों की मौत हो गयी जिससे मरने वालों की संख्या प्रदेश में बढ़ कर 1,219 हो गयी है। मेडिकल बुलेटिन में इसकी जानकारी दी गयी है। बुलेटिन के अनुसार पंजाब में आज जिन मरीजों की मौत हुयी है उनमें लुधियाना में 12 मरीज शामिल हैं। वहीं पटियाला में पांच, कपूरथला और होशियारपुर में चार-चार, गुरदासपुर में तीन, बरनाला, मनसा, मुक्तसर और संगरुर में दो-दो, बठिंडा, जालंधर, मोहाली, मोगा और पठानकोट में एक-एक मरीज शामिल हैं। बुलेटिन में कहा गया है कि आज जिन जिलों में नये मामले सामने आये हैं उनमें लुधियाना (472), पटियाला (237), जालंधर (147), गुरदासपुर (131), होशियारपुर (83), अमृतसर (73) और कपूरथला (69) तथा अन्य जिले शामिल है। इसमें कहा गया है कि संक्रमण का सफल इलाज होने के बाद प्रदेश में आज 1,086 मरीजों को अस्पताल से छुट्टी दी गयी। अब तक प्रदेश में 30,231 मरीज संक्रमण से ठीक हो चुके हैं। इसमें कहा गया है कि अभी प्रदेश में 14,640 मरीजों का उपचार चल रहा है। बुलेटिन में कहा गया है कि 60 मरीजों की हालत नाजुक हैं और उन्हें वेंटिलेटर पर खा गया है जबकि 423 आक्सीजन पर हैं।